Երեւան քաղաքի ընդհանուր իրավասության դատարանը, Արտուշ Գաբրիելյանի նախագահությամբ, բավարարեց «Սասնա ծռերին» օժանդակելու մեջ մեղադրվող Մանվել Աթոյանի պաշտպան Արա Ղարագյոզյանի միջնորդությունը՝ իր պաշտպանյալի խափանման միջոցը փոխարինելու վերաբերյալ։ Արա Ղարագյոզյանը որպես այլընտրանքային խափանման միջոց ներկայացրել էր 1 մլն դրամ գրավը։ Փաստաբանը նշել էր, որ Մանվել Աթոյանը խնամքի տակ ունի անչափահաս երեխա։